Amikor betegek vagyunk,
gyakran csak arra vágyunk, hogy az ágyban összekuporodjunk
és aludjunk.
Részben pont azt akarjuk elérni,
hogy jobban legyünk az alvástól,
hiszen nagyon szoros összefüggés van
az egészséges alvás és az egészséges immunrendszer közt.
[Alvás és tudomány]
Tudjuk, hogy akik éjszakánként kevesebb mint hét órát alszanak,
őket csaknem háromszoros eséllyel fertőzi meg a rhinovírus,
azaz lesznek náthásak.
Azt is tudjuk, hogy az öt óránál kevesebbet alvó nők
majdnem 70%-kal esélyesebbek tüdőgyulladást kapni.
Azt is felfedeztük,
hogy az alvás szerepet játszhat a sikeres védettségben.
Egy tanulmány során egy csoportnak
éjjelente csak négyórás alvást engedtek
hat éjszakán keresztül.
A másik csoportot pedig
egész éjjel hagyták aludni,
minden egyes éjszaka.
Aztán influenza elleni védőoltást kaptak,
és megmérték a védőoltásra adott reakciót.
Azt fedezték fel,
hogy akik csak négy órát alhattak,
a szokásos ellenanyagnak kevesebb mint 50%-át termelték.
Azaz ha nem alszunk eleget
az influenza elleni védőoltás előtti héten vagy napokban,
akkor emiatt a védőoltás sokkal kevésbé lesz hatékony.
Ez arról tanúskodik,
és ezt most kezdjük megtanulni,
hogy éjszaka alvás közben,
beleértve a mély, nem REM-alvást is,
újratöltjük a fegyvereket
az immunarzenálunkban.
Számos immuntényező termelését serkentjük.
Testünk továbbá növeli
az immuntényezőkkel szembeni érzékenységét.
Ezért másnap
erősebb ellenállóképességgel ébredünk.
Az immunrendszerről szólva
úgy gondolhatunk az alvásra
mint az egyik legjobb egészségbiztosítási kötvényre,
amelyet valaha is kívánhatunk.